**Informatīvais paziņojums par Aptauju**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |

|  |  |
| --- | --- |
| 1. Pasūtītājs -  | SIA “Publisko aktīvu pārvaldītājs Possessor” |
| **Tālrunis -** | **-** | 67021358 | **Fakss -** | 67830363 | **E - pasts-** | info@possessor.gov.lv |

|  |  |
| --- | --- |
| 2. Paredzamā iepirkuma priekšmets -  | **Drošības un pieejas kontroles sistēmas paplašināšana** |
| **(nosaukums)** |

3. Identifikācijas numurs **– POSSESSOR/2022/14**

|  |  |
| --- | --- |
|  4. Paredzamā līgumcena EUR (bez PVN) - | **līdz 9999.99 EUR**  |
|  |

|  |  |
| --- | --- |
|  5. Kontaktpersonas informācijas saņemšanai par iepirkumu | Ingrīda Purmale 67021319, Ingrida.Purmale@possessor.gov.lv Eva Jonāse 67021336, Eva.Jonase@possessor.gov.lv |
| **(vārds, uzvārds, tālruņa numurs un e-pasta adrese)** |
| 6. Kontaktpersona informācijas saņemšanai par iepirkuma priekšmetu | Aleksejs Solovjovs 67021436Aleksejs.Solovjovs@possessor.gov.lv |
|  | **(vārds, uzvārds, tālruņa numurs un e-pasta adrese)** |

**7. Piedāvājumu iesniegšanas termiņš:** - **līdz 2022.gada 21.marta,** **plkst.15.00, nosūtot uz**

**e-pastu:** **piedavajumi@possessor.gov.lv****.**

|  |  |
| --- | --- |
| 8. Publicēšanas datums  |  |
| 08.03.2022.(diena/mēnesis/gads) |

Pielikumā: Iepirkuma materiāli

Apstiprināts:

Possessor iepirkuma komisijas sēdē

2022.gada 8.martā

ar protokolu Nr.12

**POSSESSOR/2022/14**

### **INSTRUKCIJA PRETENDENTIEM**

**“Drošības un pieejas kontroles sistēmas paplašināšana”**

**Iepirkuma identifikācijas Nr.POSSESSOR/2022/14**

1. **Iepirkuma priekšmets:** drošības un pieejas kontroles sistēmas paplašināšana saskaņā ar Tehnisko specifikāciju.

# **2. Iepirkuma veids:** Aptauja.

**3. Līguma izpildes termiņš:** kopējais līguma izpildes termiņš ir **ne vairāk kā** **30 (trīsdesmit) darbdienas** no līguma noslēgšanas dienas.

# **4. Piedāvājumu iesniegšanas vieta, laiks un kārtība:**

# 4.1. Ievērojot epidemioloģiskās drošības pasākumus, piedāvājumu var iesniegt elektroniskā formā, parakstītu ar drošu elektronisko parakstu, kas satur laika zīmogu, un nosūtot uz e-pastu: piedavajumi@possessor.gov.lv, līdz piedāvājuma iesniegšanas termiņa beigām.

# 4.2. Pasūtītāja adrese - SIA “Publisko aktīvu pārvaldītājs Possessor” (turpmāk – Pasūtītājs), K.Valdemāra iela 31, Rīga, LV 1887.

# 4.3. Kontaktpersonas: par iepirkuma procedūru - Administratīvā departamenta vadītāja Ingrīda Purmale, e-pasts: Ingrida.Purmale@possessor.gov.lv, tālr.: 67021319 un Administratīvā departamenta iepirkumu speciāliste Eva Jonāse, e-pasts: Eva.Jonase@possessor.gov.lv, tālr.67021336; par veicamajiem darbiem/vietu – Administratīvā departamenta galvenais datortīkla administrators Aleksejs Solovjovs, e-pasts: Aleksejs.Solovjovs@possessor.gov.lv, tālr.: 67021436.

# 4.4. Piedāvājumu iesniegšanas termiņš: līdz **2022.gada 21.marta, plkst.15.00**.

4.5. Piedāvājumu atvēršana notiks 2022.gada 21.martā plkst.15.00 (bez ieinteresēto piegādātāju klātbūtnes).

# 4.6. Piedāvājumu, kas tiks iesniegts pēc 4.4.punktā minētā termiņa, neatvērs un tas tiks nosūtīts atpakaļ iesniedzējam.

4.7. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.8. Piedāvājuma variantus iesniegt nedrīkst.

4.9. Piedāvājumam jābūt spēkā līdz iepirkuma līguma noslēgšanai.

4.10. Piedāvājumi iesniedzami par visu iepirkuma priekšmeta apjomu.

4.11. **Pasūtītājs 2022.gada 15.martā plkst. 15.00 organizē ieinteresēto piegādātāju sanāksmi par drošības un pieejas kontroles sistēmas paplašināšanas un pielāgošanas darbiem objektā. Objekta apskate ir obligāta.**

**5. Prasības pretendentiem:**

5.1. Iepirkuma procedūrā var piedalīties fiziskā vai juridiskā persona, šādu personu apvienība jebkurā to kombinācijā, kas ir reģistrēta normatīvajos aktos noteiktajā kārtībā un kas piedāvā veikt darbu atbilstoši Tehniskajā specifikācijā noteiktajām prasībām (1.pielikums).

5.3. Pretendentam ir spēkā esoša profesionālās darbības civiltiesiskās atbildības apdrošināšanas polise.

5.4. Pretendentam iepriekšējo 3 (trīs) gadu laikā (no 2019.gada līdz piedāvājumu iesniegšanai iepirkumā) ir pieredze tehniskajā specifikācijā (1.pielikums) minēto darbu veikšanā līdzvērtīgā apjomā un teicamā kvalitātē.

Šī iepirkuma ietvaros ar teicamu kvalitāti saprot, ka Pretendents kā līgumslēdzēja puse ir izpildījis visas ar noslēgtajiem iepirkuma līgumiem uzņemtās saistības, tam nav piemēroti līgumsodi un tā vainas dēļ nav lauzti minētie līgumi.

Piezīme: Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks darbus, kuru izpildei attiecīgās spējas ir nepieciešamas.

5.5. Pretendentam ir vismaz viens sertificēts speciālists elektronisko sakaru sistēmu un tīklu ierīkošanas darbu vadīšanā un nepieciešamie resursi (darbinieki, instrumenti un iekārtas) darba veikšanai.

5.6. Pretendenta pārstāvis ir veicis Objekta apskati dabā.

**6. Iesniedzamie dokumenti:**

Pretendentam jāiesniedz šādi atlases dokumenti:

6.1. Pretendenta pieteikums dalībai iepirkumā un finanšu piedāvājums (Pieteikuma un finanšu piedāvājuma forma – 2.1.pielikums un darbu tāme – 2.2.pielikums). Piedāvājumā norāda Pretendenta nosaukumu un rekvizītus, kā arī apliecina, ka Pretendents:

• piesakās piedalīties iepirkumā “Drošības un pieejas kontroles sistēmas paplašināšana”;

• apņemas ievērot visas Pasūtītāja prasības;

• atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;

• apņemas, ja tiek atzīts par uzvarētāju, slēgt iepirkuma līgumu;

• sniedzis patiesas ziņas.

6.2. ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē.

6.3. Pretendenta spēkā esoša profesionālās darbības civiltiesiskās atbildības apdrošināšanas polises kopija.

6.4. Informācija par Pretendenta pieredzi iepirkuma priekšmetā noteiktā darba veikšanā iepriekšējo 3 (trīs) gadu laikā (Pieredzes apraksta forma – 3.pielikums).

6.5. Pretendenta darbu veikšanai piesaistīto speciālistu kvalifikāciju apliecinošu dokumentu kopijas.

6.6. Pretendenta tehniskais piedāvājums (Tehniskās specifikācijas un tehniskā piedāvājuma forma – 1.pielikums). Piedāvājums jāsagatavo un jāiesniedz saskaņā ar Tehnisko specifikāciju, kuru var saņemt, nosūtot pieprasījumu un ar elektronisko parakstu un laika zīmogu parakstītu apliecinājumu par informācijas konfidencialitātes nodrošināšanu (Apliecinājums par informācijas konfidencialitātes nodrošināšanu - 4.pielikums) uz e-pastu: piedavajumi@possessor.gov.lv.

6.7. Pasūtītāja kontaktpersonas izsniegta izziņa, ka Pretendenta pārstāvis ir veicis objekta apskati dabā (Apliecinājums par objekta apsekošanu - 5.pielikums).

**7. Piedāvājuma noformēšana:**

7.1. Piedāvājumam pilnībā jāatbilst tehniskajā specifikācijā (1.pielikums) izvirzītajām prasībām. Piedāvājuma variantus iesniegt nedrīkst. Piedāvājums jāsagatavo saskaņā ar pievienoto Tehniskās specifikācijas un tehniskā piedāvājuma formu (1.pielikums), Pieteikuma un finanšu piedāvājuma formu (2.1.pielikums), Darba tāmi (2.2.pielikums) un Pieredzes apraksta formu (3.pielikums).

7.2. Piedāvājumu, kā arī aizpildītos pielikumus paraksta Pretendenta pārstāvis. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu.

7.3. Piedāvājums sastāv no piedāvājuma un tam pievienotiem 6.punktā noteiktajiem dokumentiem.

7.4. Visiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

7.5. Piedāvājums jāiesniedz elektroniskā formā, parakstītu ar drošu elektronisko parakstu, kas satur laika zīmogu.

7.6. Ja Pretendents iesniedz dokumentu kopijas, tās jāapliecina spēkā esošajos normatīvajos aktos noteiktajā kārtībā.

7.7. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Instrukcijas pretendentiem 4.4.punktā minētā termiņa beigām.

**8. Piedāvājuma līgumcena un samaksa:**

8.1. Finanšu piedāvājumam jābūt izteiktam *euro*, ietverot visus spēkā esošajos normatīvajos aktos paredzētos nodokļus, nodevas, izņemot pievienotās vērtības nodokli, vienlaikus atsevišķi norādot piedāvājuma cenu bez PVN, kā arī piedāvājuma cenu ar PVN.

8.2. Piedāvājuma līgumcenā jāiekļauj visas izmaksas, kas Pretendentam rodas, veicot darbu, un visi valsts un pašvaldību noteiktie nodokļi un nodevas, izņemot pievienotās vērtības nodoklis.

# 8.3. Samaksa par Darbu tiek veikta 15 (piecpadsmit) darbdienu laikā, pārskaitot atlīdzības summu uz Izpildītāja rēķinā norādīto bankas kontu pēc Darba izpildes, Darba nodošanas un pieņemšanas akta abpusējas parakstīšanas un rēķina saņemšanas.

**9. Informācijas sniegšana:**

Visi jautājumi par iepirkumu līdz piedāvājumu iesniegšanas termiņa beigām adresējami Iepirkuma komisijai uz e-pastu: info@possessor.gov.lv.

**10. Piedāvājumu vērtēšana un izvēles kritērijs:**

10.1. Vērtēšana notiek secīgi šādos posmos:

10.1.1. Pretendenta piedāvājuma noformējuma atbilstības Instrukcijas pretendentiem prasībām pārbaude; Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Iepirkuma komisija var pieņemt lēmumu par piedāvājuma tālāku nevērtēšanu;

10.1.1.2. Pretendentu un piedāvājumu atbilstības atlases prasībām pārbaude;

10.1.1.3. tehnisko piedāvājumu atbilstības pārbaude;

10.1.1.4. finanšu piedāvājumu pārbaude;

10.1.1.5. saimnieciski izdevīgākā piedāvājuma izvēle.

10.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

10.3. Komisija izslēdz Pretendentu no tālākās dalības iepirkuma procedūrā jebkurā no vērtēšanas posmiem gadījumos, ja Pretendents:

10.3.1. neatbilst šajā Instrukcijā pretendentiem norādītajiem atlases kritērijiem (Instrukcijas pretendentiem 5.punkts);

10.3.2. norādījis nepatiesas ziņas;

10.3.3. nav sniedzis ziņas par atbilstību minētajiem kritērijiem (nav iesniedzis visus 6.punktā norādītos dokumentus vai prasīto informāciju);

10.3.4. nav norādījis visas izmaksas;

10.3.5. piedāvājums neatbilst normatīvajos aktos un Instrukcijā pretendentiem norādītajām prasībām;

10.3.6. Pretendenta piedāvājums ir ar nepamatoti zemu cenu.

10.4. Piedāvājuma izvēles kritērijs:

10.4.1. Iepirkuma komisija izvēlas saimnieciski izdevīgāko piedāvājumu no Instrukcijas pretendentiem un Tehniskās specifikācijas prasībām atbilstošajiem piedāvājumiem. Saimnieciski izdevīgākais piedāvājums (S) (maksimālais punktu skaits – 100) tiek aprēķināts, summējot sekojošus kritērijus (S = U+L):

| **Kritērijs** | **Maksimālais punktu skaits** | **Kritērijs / Kritērija punktu piešķiršanas metodika** |
| --- | --- | --- |
| Kopējais finanšu piedāvājums (EUR bez PVN) | 70 | Saskaņā ar formulu: formulu U$=\frac{U(zem)}{U \left(pied\right) }×70$, kur U – piešķirto punktu skaitsU(zem) – zemākais kopējais finanšu piedāvājumsU(pied) – pretendenta kopējais finanšu piedāvājums |
| Darba izpildes laiks (darbdienās) | 30 | Saskaņā ar formulu: $L=\frac{L(zem)}{L\left(pied\right) }×30$, kur L – piešķirto punktu skaitsL(zem) – zemākais piedāvātais darba izpildes laiksL(pied) – pretendenta piedāvātais darba izpildes laiks |

10.4.2. gadījumā, ja vairāki pretendenti būs iesnieguši piedāvājumus ar vienādu aprēķināto punktu summu par saimnieciski izdevīgāko piedāvājumu, Iepirkuma komisija līguma slēgšanas tiesības piešķirs tam Pretendentam, kurš piedāvās īsāku darba izpildes laiku.

10.5. Ja izraudzītais Pretendents atsakās slēgt iepirkuma līgumu, Iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

**11. Lēmums par iepirkuma procedūras izbeigšanu vai pārtraukšanu:**

Iepirkuma komisija var pieņemt lēmumu par iepirkuma procedūras izbeigšanu bez rezultātiem vai pārtraukšanu, ja tam ir objektīvs pamatojums.

**12. Iepirkumu komisijas un pretendentu tiesības:**

12.1. Iepirkuma komisijai ir tiesības:

12.1.1. pieprasīt, lai Pretendents izskaidro piedāvājumā ietverto informāciju un dokumentus, ja tas nepieciešams piedāvājuma noformējuma pārbaudei, Pretendentu atlasei, kā arī piedāvājuma vērtēšanai;

12.1.2. pārbaudīt Pretendenta sniegto ziņu patiesumu, kā arī pieprasīt informāciju no kompetentām valsts iestādēm;

12.1.3. noraidīt visus piedāvājumus, kas neatbilst iepirkuma prasībām;

12.1.4. labot aritmētiskās kļūdas Pretendenta finanšu piedāvājumā, informējot par to Pretendentu.

12.2. Pretendentam ir tiesības:

12.2.1. pieprasīt iepirkuma komisijai papildu informāciju par iepirkumu, iesniedzot rakstisku pieprasījumu;

12.2.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu.

**13. Iepirkuma līguma slēgšana un līgumiskie nosacījumi**

Pasūtītājs slēgs iepirkuma līgumu (6.pielikums) ar izraudzīto Pretendentu, pamatojoties uz Pretendenta piedāvājumu, un saskaņā ar iepirkuma tehniskās specifikācijas noteikumiem.

Instrukcijai pretendentiem ir šādi pielikumi:

Nr.1. – Tehniskā specifikācija un Tehniskā piedāvājuma forma;

Nr.2.1. – Pieteikuma un finanšu piedāvājuma forma dalībai iepirkuma procedūrā;

Nr.2.2. – Darba tāme;

Nr.3. – Pieredzes apraksta forma;

Nr.4. – Apliecinājums par informācijas konfidencialitātes nodrošināšanu;

Nr.5. – Apliecinājuma par objekta apsekošanu;

Nr.6. – Līguma projekts.

**1.pielikums**

**Nr.POSSESSOR/2022/14**

### **TEHNISKĀ SPECIFIKĀCIJA UN TEHNISKĀ PIEDĀVĀJUMA FORMA**

**“Drošības un pieejas kontroles sistēmas paplašināšana”**

**Iepirkuma identifikācijas Nr.POSSESSOR/2022/14**

**Lai saņemtu un iepazītos ar iepirkuma Tehnisko specifikāciju (1.pielikums) un Darba tāmi (2.2.pielikums), Pretendentam jāiesniedz ar elektronisko parakstu un laika zīmogu parakstīts apliecinājums par informācijas konfidencialitātes nodrošināšanu (4.pielikums)\*, nosūtot pieprasījumu uz e-pastu:** **piedavajumi@possessor.gov.lv****.**

**\*Pretendentam jāiesniedz viens apliecinājums par abu minēto (Tehniskās specifikācijas un Darbu tāmes) iepirkuma dokumentu saņemšanu.**

**2.1.pielikums**

**Nr.POSSESSOR/2022/14**

**PIETEIKUMA UN FINANŠU PIEDĀVĀJUMA FORMA**

**“Drošības un pieejas kontroles sistēmas paplašināšana”**

**Iepirkuma identifikācijas Nr.POSSESSOR/2022/14**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

**3. PIEDĀVĀJUMS**

Piedāvājam veikt drošības un pieejas kontroles sistēmas paplašināšanu saskaņā ar šīs Aptaujas nosacījumiem:

* 1. Mūsu piedāvājums:

|  |  |
| --- | --- |
| **Veicamie darbi** | **Līgumcena****EUR bez PVN** |
| **Drošības un pieejas kontroles sistēmas paplašināšana** |  |
| **Neparedzētie izdevumi[[1]](#footnote-1) (10% apmērā no sistēmas paplašināšanas izdevumiem)** |  |
| **KOPĀ:** |  |
| **PVN 21%:** |  |
| **KOPĀ EUR ar PVN:** |  |

|  |  |
| --- | --- |
| **Pretendenta piedāvātais darba izpildes termiņš** | **Darbdienas** |
| **Darba izpilde (darbdienās)[[2]](#footnote-2)** |  |

* 1. Piedāvājumā ir iekļautas visas darba tāmē (2.2.pielikums) norādītās izmaksas, kas saistītas ar darba veikšanu. Pretendentam ir tiesības darba tāmē iekļaut papildus pozīcijas, kas saistītas ar drošības un pieejas kontroles sistēmas paplašināšanu un darbu nodošanu Pasūtītājam.
	2. Ja iesniegtais piedāvājums tiks pieņemts, apņemamies nodrošināt Tehniskajā specifikācijā noteikto prasību ievērošanu un izpildi.
	3. Apliecinām, ka:

3.4.1. nav tādu apstākļu, kuri liegtu piedalīties iepirkuma procedūrā un ievērot visas iepirkuma prasības;

3.4.2. nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;

3.4.3. varam nodrošināt visus nepieciešamos resursus Tehniskajā specifikācijā minēto darbu izpildei;

3.4.4. iesniedzot Pasūtītājam Iepirkuma nolikumā pieprasītos personas datus, kā pārzinis nodrošinām šai personas datu iesniegšanai atbilstošu tiesisko pamatu un veicam citas darbības, lai nodrošinātu šīs iesniegšanas Pasūtītājam likumību atbilstoši piemērojamajiem ārējiem Latvijas Republikā spēkā esošiem normatīvajiem aktiem, kas regulē personas datu apstrādi un aizsardzību;

3.4.5. piekrītam personas datu apstrādei Iepirkuma veikšanai un Iepirkuma dokumentu glabāšanai;

3.4.6. esam veikuši Objekta apskati dabā.

3.4.7. visas iesniegtās ziņas ir patiesas.

**4. Informējam, ka iepirkuma līgumu parakstīsim elektroniskā formā/papīra formā *(nevajadzīgo svītrot)*.**

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**2.2.pielikums**

**Nr.POSSESSOR/2022/14**

**DARBA TĀME**

**“Drošības un pieejas kontroles sistēmas paplašināšana”**

**Iepirkuma identifikācijas Nr.POSSESSOR/2022/14**

**Lai saņemtu un iepazītos ar iepirkuma Tehnisko specifikāciju (1.pielikums) un Darba tāmi (2.2.pielikums), Pretendentam jāiesniedz ar elektronisko parakstu un laika zīmogu parakstīts apliecinājums par informācijas konfidencialitātes nodrošināšanu (4.pielikums)\*, nosūtot pieprasījumu uz e-pastu:** **piedavajumi@possessor.gov.lv****.**

**\*Pretendentam jāiesniedz viens apliecinājums par abu minēto (Tehniskās specifikācijas un Darbu tāmes) iepirkuma dokumentu saņemšanu.**

**3.pielikums**

**Nr.POSSESSOR/2022/14**

**PRETENDENTA PIEREDZES APRAKSTA FORMA**

**“Drošības un pieejas kontroles sistēmas paplašināšana”**

**Iepirkuma identifikācijas Nr.POSSESSOR/2022/14**

Pretendents (*nosaukums*) apliecina pieredzi iepirkuma priekšmetā noteiktā darba veikšanā iepriekšējo 3 (trīs) gadu laikā pirms piedāvājumu atvēršanas dienas.

|  |  |  |  |  |
| --- | --- | --- | --- | --- |
| **N.p.k.** | **Klients** | **Veiktie darbi, izpildes termiņš, apjoms** | **Darba veikšanas laiks** | **Klienta kontaktpersona** |
|  |  |  |  |  |
|  |  |  |  |  |
|  |  |  |  |  |

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**4.pielikums**

**Nr.POSSESSOR/2022/14**

**APLIECINĀJUMS**

**“Drošības un pieejas kontroles sistēmas paplašināšana”**

**Iepirkuma identifikācijas Nr.POSSESSOR/2022/14**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** apliecina, ka piedāvājuma sagatavošanai saņemto ierobežotas pieejamības statusa dokumentu saturs netiks izpausts trešajām personām, netiks izgatavotas šo dokumentu kopijas vai cita veida atvasinājumi.

Šis apliecinājums ir saistošs apliecinājuma iesniedzējam un tā tiesību un saistību pārņēmējiem.

Pretendents vai Pretendenta pārstāvis:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

**5.pielikums
Nr. POSSESSOR/2022/14**

**APLIECINĀJUMS PAR OBJEKTA APSEKOŠANU**

**“Drošības un pieejas kontroles sistēmas paplašināšana”**

**Iepirkuma identifikācijas Nr.POSSESSOR/2022/14**

Apliecinām, ka saskaņā ar izsludinātā iepirkuma prasībām esam veikuši objekta apsekošanu dabā:

|  |  |  |
| --- | --- | --- |
| **Objekts** | **Pasūtītāja pārstāvis (vārds, uzvārds, paraksts, datums)** | **Pretendenta pārstāvis (vārds, uzvārds, paraksts, datums)** |
| **Drošības un pieejas kontroles sistēmas paplašināšana** |  |  |

Pretendents apliecina, ka klātienē ir iepazinies un izpētījis Līguma izpildes vietu un objektu, un pilnībā saprot visus apstākļus, kas ietekmē vai varētu ietekmēt līgumcenas noteikšanu un darbu veikšanu, un ir ņēmis vērā šo jautājumu, iesniedzot Pasūtītājam Piedāvājumu.

Pretendents vai Pretendenta pārstāvis:

|  |  |
| --- | --- |
| **Vārds, uzvārds**  |  |
| **Amats** |  |
| **Paraksts** |  |
| **Datums** |  |

**6.pielikums**

**Nr.POSSESSOR/2022/14**

**Iepirkuma līgums Nr.POSSESSOR/2022/14 (PROJEKTS)**

Par drošības un pieejas kontroles sistēmas paplašināšanu

Rīgā, Pušu pievienotais pēdējā laika zīmoga pievienošanas datums

 **SIA “Publisko aktīvu pārvaldītājs Possessor”**, reģistrācijas Nr.40003192154 (turpmāk – Pasūtītājs), kuru saskaņā ar 2020.gada 12.novembra valdes lēmumu Nr.134/1139 pārstāv valdes locekle Dace Gaile, no vienas puses,

un

**­­­­­­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), kuru saskaņā ar statūtiem pārstāv ­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

turpmāk tekstā abas puses kopā sauktas “Puses”, katra atsevišķi “Puse“, ievērojot aptaujas “Drošības un pieejas kontroles sistēmas paplašināšana”, iepirkuma identifikācijas Nr.POSSESSOR/2022/14, instrukciju, rezultātu un Izpildītāja iesniegto piedāvājumu, noslēdz šo līgumu, turpmāk tekstā saukts “Līgums“, par sekojošo:

1. **Līguma priekšmets**
	1. Pasūtītājs uzdod un Izpildītājs apņemas veikt drošības un pieejas kontroles sistēmas paplašināšanu saskaņā ar spēkā esošajiem normatīvajiem aktiem, Izpildītāja iesniegto finanšu piedāvājumu un darbu tāmi (1.pielikums) un Tehnisko specifikāciju (2.pielikums). Līguma pielikumi ir Līguma neatņemamas sastāvdaļas.
	2. Izpildītājs ir iepazinies ar tehnisko projektu un tajā noteiktajām tehniskajām prasībām.
	3. Izpildītājs drošības un pieejas kontroles sistēmas paplašināšanu (turpmāk – Darbs) veic, izmantojot savus rīkus un citus nepieciešamos līdzekļus.
2. **Darba izpildes termiņš**

2.1. Izpildītājs apņemas Darbu veikt \_\_\_\_\_\_\_\_\_\_\_\_\_\_\_ darbdienu laikā no līguma parakstīšanas dienas.

* 1. Gadījumā, ja Darbu veikšanai nepieciešamas speciālas valsts vai pašvaldību institūciju atļaujas, līguma izpildes termiņš var tikt pagarināts par laiku, kāds ir nepieciešams attiecīgās atļaujas saņemšanai, bet ne ilgāk kā par 20 (divdesmit) darbdienām.
	2. Darbu izpildi apliecina abpusēji parakstīts Darba nodošanas un pieņemšanas akts (Līguma 3.pielikums).
1. **Maksājumu veikšanas kārtība**

3.1. Par Darba izpildi Pasūtītājs maksā Izpildītājam līgumcenu \_\_\_\_\_\_ EUR (teksts vārdiem) un pievienotās vērtības nodokli Pievienotās vērtības nodokļa likumā noteiktajā apmērā 10 (desmit) darbdienu laikā pēc Darba nodošanas – pieņemšanas akta parakstīšanas un rēķina saņemšanas. Samaksu par Darbu Pasūtītājs pārskaita Izpildītāja noradītajā bankas kontā.

1. **Pasūtītāja pienākumi un tiesības**

4.1. Pasūtītājs apņemas:

4.1.1. nodrošināt Izpildītāju ar Pasūtītāja rīcībā esošiem dokumentiem un informāciju, kas nepieciešama Darba izpildei;

4.1.2. pēc Darba izpildes parakstīt Darba nodošanas un pieņemšanas aktu;

4.1.3. pēc Darba nodošanas un pieņemšanas akta parakstīšanas un rēķina saņemšanas veikt samaksu par Darbu Līgumā noteiktajā termiņā.

4.2. Pasūtītājam ir tiesības:

4.2.1. Līguma darbības laikā pieprasīt informāciju no Izpildītāja par Darba izpildes gaitu un veikt Darba izpildes atbilstības Līguma noteikumiem un termiņam pārbaudi dabā, iepriekš par to nebrīdinot Izpildītāju;

4.2.2. prasīt no Izpildītāja paskaidrojumus saistībā ar Darbu;

4.2.3. saņemt no Izpildītāja tiesību aktu prasībām atbilstošu, profesionālu un kvalitatīvu Darba izpildi;

* + 1. pieņemot Darbu, izvirzīt argumentētus iebildumus vai pretenzijas par Darba izpildi. Pasūtītāja iesniegtās pretenzijas Izpildītājam ir saistošas un Darba nodošanas un pieņemšanas akts tiek parakstīts pēc trūkumu novēršanas;

4.2.5. Līguma 8.5.punktā noteiktajā gadījumā vienpusēji izbeigt Līgumu.

1. **Izpildītāja pienākumi un tiesības**

5.1. Izpildītājs apņemas:

5.1.1. Darbu veikt kvalitatīvi, atbilstoši spēkā esošajiem tiesību aktiem un Līgumā noteiktajā termiņā;

5.1.2. norīkot atbildīgo elektronisko sakaru sistēmu un tīklu ierīkošanas darbu vadītāju Darba izpildei;

5.1.3. brīdināt Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kuru dēļ var tikt traucēta saistību izpilde. Šādā gadījumā, Pusēm vienojoties, Darba izpildes termiņš var tikt pagarināts;

5.1.4. pēc Pasūtītāja pieprasījuma sniegt informāciju par Darba izpildes gaitu;

5.1.5. izpildot Darbu, ievērot visus Latvijas Republikā spēkā esošos tehniskos, sanitāros, drošības, vides aizsardzības un ugunsdrošības noteikumus un prasības;

5.1.6. nodrošināt Līguma izpildei nepieciešamos materiālus, mehānismus, instrumentus transportu un resursus;

5.1.7. par saviem līdzekļiem veikt Pasūtītāja norādīto Darba trūkumu novēršanu;

5.1.8. uzturēt kārtībā Darba izpildes vietu līdz Darba nodošanas un pieņemšanas akta abpusējai parakstīšanai;

5.1.9. norobežot Darba veikšanas vietu tādā veidā, lai netiktu nodarīts kaitējums vai zaudējumi nevienai personai;

5.1.10. nodrošināt Darba izpildei savu un atbildīgo speciālistu civiltiesiskās atbildības obligāto apdrošināšanu uz visu Līguma darbības laiku;

5.1.11.patstāvīgi risināt jautājumus un problēmas, kas saistīti ar Darba izpildē nepieciešamo darbu organizēšanu un dokumentu saņemšanu un saskaņošanu atbildīgajās institūcijās;

5.1.12. Darba veikšanai izmantot tikai tādas iekārtas un instrumentus, kuru izmantošana ir atļauta saskaņā ar spēkā esošajiem tiesību aktiem.

5.2. Izpildītajam ir tiesības par izpildīto Darbu saņemt Līgumā noteikto samaksu.

1. **Garantijas**

6.1. Izpildītājs garantē izpildītā Darba atbilstību spēkā esošajiem būvnormatīviem un tehniskiem noteikumiem, kā arī 24 (divdesmit četru) mēnešu garantiju attiecībā uz Līguma 1.1.punktā noteiktajiem darbiem un uzstādītajām iekārtām, kā arī attiecībā uz drošības un pieejas kontroles sistēmas lietotni Insight kopumā (turpmāk – Garantijas darbi).

6.2. Garantijas termiņu sāk skaitīt ar dienu, kad Puses Līgumā noteiktajā kārtībā ir parakstījušas Darba nodošanas un pieņemšanas aktu. Izpildītājs garantē, ka veiks jebkuru Garantijas darbos radušos defektu un/vai trūkumu novēršanu pēc Darba nodošanas Pasūtītājam garantijas termiņa laikā.

6.3. Izpildītājs apņemas ierasties Objektā un likvidēt defektus un/vai trūkumus veiktajos Garantijas darbos, kuri radušies garantijas laikā, 5 (piecu) darbdienu laikā pēc Pasūtītāja elektroniska uzaicinājuma nosūtīšanas uz Izpildītāja norādīto e-pasta adresi.

6.4. Strīdi par defektiem un/vai trūkumiem Garantijas darbos neatbrīvo Izpildītāju no pienākuma likvidēt defektus un/vai trūkumus Līgumā noteiktajā kārtībā.

6.5. Ja defektu un/vai trūkumu novēršanai nepieciešams ilgāks laiks nekā norādīts Līguma 6.3.punktā, tad Izpildītājs Līguma 6.3.punktā noteiktajā termiņā uzsāk defektu un/vai trūkumu novēršanu un to pilnīgas novēršanas termiņu, kas objektīvi nepieciešams šāda apjoma un rakstura trūkumu, defektu un/vai trūkumu novēršanai, rakstveidā saskaņo ar Pasūtītāju.

6.6. Gadījumā, ja Izpildītājs nepilda Līguma 6.3. un/vai 6.5.punktā noteiktās saistības, Pasūtītājs ir tiesīgs par tā brīža tirgus cenām, ņemot vērā piemaksu par steidzamību un citus apstākļus, novērst defektus pats vai piesaistīt trešās personas defektu novēršanai bez iepriekšēja rakstiska brīdinājuma. Visas atbilstošās defektu un/vai trūkumu novēršanas izmaksas Pasūtītājs pieprasa no Izpildītāja. Izpildītājam ir pienākums piecu darba diena laikā pēc Pasūtītāja pretenzijas un kompensācijas rēķina saņemšanas atlīdzināt Pasūtītājam izmaksas, kas bija saistītas ar Garantijas darbu defektu un/vai trūkumu novēršanu. Izpildītājs par katru kavēto dienu maksā Pasūtītājam nokavējuma procentus 0,5% (puse no procenta) no rēķinā norādītās summas.

1. **Pušu atbildība**

7.1. Par Darba neizpildīšanu īstā laikā Pasūtītājs ietur līgumsodu 0,5% (nulle, komats, piecus procentus) no līgumcenas par katru nokavēto Darba izpildes dienu, bet ne vairāk kā 10% (desmit procentus) no Līguma 3.punktā minētās līgumcenas.

7.2. Pasūtītājs maksā Izpildītājam līgumsodu 0,5% (nulle, komats, piecus procentus) no nesamaksātās summas par katru nokavēto samaksas termiņa dienu, bet ne vairāk kā 10% (desmit procentus) no Līguma 3.punktā minētās līgumcenas.

7.3. Darba nodošanas un pieņemšanas akta parakstīšana neatbrīvo Izpildītāju no atbildības par slēptiem, akta parakstīšanas laikā nekonstatētiem trūkumiem.

7.4. Cilvēku traumu un Pasūtītāja ar Darba izpildi nesaistītā īpašuma vai trešo personu īpašuma bojāšanas vai iznīcināšanas risku uzņemas Izpildītājs, ja tas ir radies Darba izpildes gaitā vai kā to tiešās sekas.

7.5. Puses vienojas, ka Pasūtītājam bez īpaša paziņojuma ir tiesības piemērot savstarpējo prasījumu ieskaitu, ja iestājušies tādi apstākļi, kas saskaņā ar Līgumu dod Pasūtītājam tiesības prasīt no Izpildītāja līgumsoda samaksu. Izpildītājs piekrīt, ka Pasūtītājs saskaņā ar Līgumu aprēķināto līgumsodu ietur no līgumcenas.

1. **Konfidencialitāte un fizisko personu datu aizsardzība**

8.1. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.

8.2. Izpildītājs ir atbildīgs par tiešajiem zaudējumiem, kas Pasūtītājam radušies, Izpildītājam izpaužot informāciju, kuru Pasūtītājs ir sniedzis Izpildītājam vai kuru Izpildītājs ieguvis no Pasūtītāja Līguma darbības laikā.

8.3. Izpildītājam aizliegts izmantot citiem nolūkiem vai pārdot informāciju, kura tam nodota vai kuru tas ieguvis no Pasūtītāja Līguma darbības laikā.

8.4. Līguma ietvaros, Puses kā pārziņi Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK izpratnē, var apmainīties ar fizisko personu datiem (turpmāk – personas dati), nodrošinot to apstrādi, ja tas nepieciešams no Līguma izrietošo saistību pienācīgai izpildei un saistīts ar Darba veikšanu (personas datu apstrādes mērķis).

8.5. Puses vienojas, ka Līguma izpildes ietvaros tās personas datus apstrādā katra savu mērķu īstenošanai un ir uzskatāma par pārzini attiecībā pret otru Pusi.

8.6. Izpildītājs apņemas ne vēlāk kā 24 stundu laikā paziņot Pasūtītājam par visiem notikušajiem drošības incidentiem, t.sk. par ārējiem uzbrukumiem, ja tas ir radījis vai var radīt draudus Līguma ietvaros apstrādātajiem personas datiem.

8.7. Puses apņemas iznīcināt Līguma ietvaros iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai un normatīvie akti nenosaka citu kārtību.

8.8. Visi trešo personu prasījumi, kas var rasties šī Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.

**9.** **Citi noteikumi**

9.1. Darba nodošanas un pieņemšanas akta parakstīšana neatbrīvo Izpildītāju no atbildības par slēptiem, akta parakstīšanas laikā nekonstatētiem trūkumiem.

9.2. Visi Līguma grozījumi un papildinājumi noformējumi rakstveidā un pievienojami Līgumam kā pielikumi, un tie kļūst par Līguma neatņemamu sastāvdaļu.

9.3. Strīdi, domstarpības un pretrunas, kas radušies starp Pusēm, izpildot Līguma noteikumus, tiek risināti savstarpējās pārrunās vai Latvijas Republikas tiesā saskaņā ar Latvijas Republikas spēkā esošajiem normatīvajiem aktiem.

9.4. Neviena no Pusēm nav atbildīga par Līguma saistību pilnīgu vai daļēju neizpildi vai izpildes apturēšanu, ja tas saistīts ar nepārvaramas varas iestāšanos. Puse, kura atsaucas uz nepārvaramu varu, piecu darba dienu laikā par to rakstveidā informē otru Pusi. Puses, savstarpēji vienojoties, pieņem lēmumu par turpmāko rīcību un Līguma saistību izbeigšanu.

9.5. Pasūtītājs var vienpusēji izbeigt Līgumu bez jebkādu zaudējumu atlīdzināšanas Izpildītājam, ja Izpildītājs nepilda vai nepienācīgi pilda Līgumā paredzēto Darbu, par to 10 (desmit) kalendārās dienas iepriekš rakstveidā paziņojot Izpildītājam.

9.6. Par Līguma 5.1.9.apakšpunkta neizpildi Izpildītājs uzņemas pilnu atbildību un sedz visus radušos zaudējumus un nodarīto kaitējumu trešajām personām.

9.7. Visi paziņojumi saistībā ar Līgumu, nosūtāmi uz Līguma 9.punktā norādītajām adresēm, un visos paziņojumos (sarakstē, rēķinos u.c.) Pusēm jānorāda Līguma numurs – “POSSESSOR/2022/14”.

9.8. Līgums stājas spēkā tā parakstīšanas dienā un ir spēkā līdz saistību pilnīgai izpildei.

9.9. Pasūtītāja pārstāvis Līguma izpildes laikā – Aleksejs Solovjovs, tālr. 67021436, e-pasts: Aleksejs.Solovjovs@possessor.gov.lv;

9.10. Izpildītāja pārstāvis Līguma izpildes laikā - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

9.11. Līgums parakstīts ar drošu elektronisko parakstu un satur laika zīmogu.

**10. Pušu rekvizīti**

|  |  |
| --- | --- |
| **Pasūtītājs** | **Izpildītājs** |
| SIA “Publisko aktīvu pārvaldītājs Possessor” K.Valdemāra iela 31, Rīga, LV-1887 vienotais reģ.Nr.40003192154 Norēķinu konts Nr.LV17HABA0551032309150Banka: AS „Swedbank”Kods: HABALV22 |  |

Vades locekle D.Gaile

Līgums parakstīts ar drošu elektronisko parakstu un satur laika zīmogu.

**Līguma pielikums**

**Nr.POSSESSOR/2022/14**

DARBA NODOŠANAS - PIEŅEMŠANAS AKTS

Rīgā, Pušu pievienotais pēdējā laika zīmoga pievienošanas datums

Šo aktu sastādījuši

Izpildītājs *\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_, kuru pārstāv \_\_\_\_\_\_\_ \_\_\_\_\_\_\_\_\_\_\_,*

no vienas puses, un

Pasūtītājs *SIA “Publisko aktīvu pārvaldītājs Possessor”, reģistrācijas Nr.40003192154, tās pārstāvji: Administratīvā departamenta vadītāja Ingrīda Purmale un Finanšu departamenta vadītāja Jolanta Roze,*

kuri pilnvaroti rīkoties saskaņā ar Possessor valdes 2021.gada 17.novembra lēmumu Nr.134/1072 „Par nodošanas un pieņemšanas aktu parakstīšanas un vizēšanas kārtību”, par to, ka Izpildītājs nodod un Pasūtītājs pieņem Izpildītāja darbu.

Puses konstatē, ka:

1. Izpildītājs saskaņā ar 2022.gada \_\_\_\_\_\_\_\_\_\_ noslēgto Iepirkuma līgumu Nr.POSSESSOR/2022/14, (turpmāk – Iepirkuma līgums) ir veicis visus Iepirkuma līgumā noteiktos Darbus un ir iesniedzis Pasūtītājam visu ar Darba izpildi saistīto dokumentāciju, t.sk.:

1.1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. Darbs pabeigts 21\_\_.gada \_\_.\_\_\_\_\_\_\_\_\_\_\_. Darbs pilnā apjomā izpildīts Iepirkuma līgumā noteiktajā termiņā (vai: ar termiņa\_\_\_ dienu nokavējumu).

3. Darbs veikts pilnā apjomā Iepirkuma līgumā noteiktajā kārtībā.

4. Pasūtītājam nav iebildumu par veikto Darbu un iesniegto dokumentu kvalitāti.

5. Līgumcena par veikto Darbu ir \_\_\_\_\_\_\_\_ EUR Saskaņā ar Iepirkuma līguma 6.nodaļu aprēķināts līgumsods \_\_\_\_\_\_\_ EUR. **Kopā apmaksai \_\_\_\_\_\_\_ EUR** (*summa vārdiem*), kas jāsamaksā 15 (piecpadsmit) darbdienu laikā pēc šī akta abpusējas parakstīšanas un rēķina saņemšanas.

6. Akts parakstīts ar drošu elektronisko parakstu un satur laika zīmogu.

|  |  |
| --- | --- |
| *Izpildītājs:* | *Pasūtītājs:* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | SIA “Publisko aktīvu pārvaldītājs Possessor” Administratīvā departamenta vadītāja \_\_\_\_\_\_\_\_\_\_\_\_\_\_\_\_\_\_\_ I.PurmaleFinanšu departamenta vadītāja \_\_\_\_\_\_\_\_\_\_\_\_\_\_\_\_\_\_\_\_J.Roze |

Akts parakstīts ar drošu elektronisko parakstu un satur laika zīmogu.

1. Vajadzības gadījumā, ja Pasūtītāja izvēlētajam drošības un pieejas kontroles risinājumam būs nepieciešams uzstādīt papildu iekārtas. [↑](#footnote-ref-1)
2. Ne vairāk kā 30 (trīsdesmit) darbdienas. [↑](#footnote-ref-2)